Demografie van Denemarke

Hierdie artikel handel oor die bevolkingsyfers met betrekking tot die Deense bevolking, wat bevolkingsdigtheid, volkere, opvoedingspeil, volksgesondheid, ekonomiese status, godsdiensgroepe en ander bevolkingsaspekte insluit.

Die oorgrote meerderheid van die 5 miljoen Dene voer hul oorsprong terug tot by die prehistoriese (Ystertydperk) Germaanse bevolkingsgroepe.

Volksgroepe 
Etniese minderheidsgroepe sluit onder meer in die:
 Albanese
 Arabiere (Palestyne, opgevolg deur die Marokkane, Siriërs, Libanese, Jemeniete, Egiptenare, Irakkese en Jordaniërs.)
 Bengale
 Bosniërs (meestal Bosniake en ’n paar Serwiërs)
 Chilene (die talrykste van die Latyns-Amerikaanse lande)
 Ethiopiërs
 Indiërs
 Inuïete
 Irannese
 Jode
 Koerde
 Pakistani’s
 Sjinese
 Soedannese
 Somaliërs
 Turke
 Viëtnamese

Historiese minderheidsgroepe 
Daar is ’n handjie vol inheemse etniese minderheidsgroepe binne Denemarke.

Duitsers 
Sowat 15 000  mense in Denemarke behoort aan die Duitse bevolkingsgroep wat plaaslik in Deens as hjemmetyskere (wat “Heemduitsers” beteken) en in Duits as Nordschleswiger bekend staan. Hierdie minderheidsgroepe behou Deense burgerskap en beskou hulself as Duitsers. Baie van hulle praat Duits as moedertaal. Daar is ook etlike duisende Duitse burgers en ander lede van die Duitse volk wat wel in Denemarke woon wat geen geskiedkundige verband met die hjemmetyskere het nie.

Faroërs en Groenlanders (Inuïete) 
Daar woon na raming 23 000 mense  in Denemarke wat van suiwere Faroëse afkoms is, terwyl 19 000   Groenlanders permanent in Denemarke woon. Baie besig hetsy Faroëse of Groenlandse tale as moedertaal. Al die inwoners van Rigsfællesskabet (die Deense eienaam vir die Faroëreilande en Groenland as eenheid) het gewoonlik Deense burgerskap, tensy hulle buitelandse burgerskap erf of verkry.

Jode 
Hierdie Deense godsdiensgroep staan sowat 7 000 lede sterk . Deense Jode wat verwêreldlik het of aan geen godsdiensgroep behoort nie bestaan ook uit ’n paar duisend.

Roma (sigeuners) 
Daar is sowat 15 000 – 20 000 sigeuners wat historiese verbintenisse met Denemarke het, wat die onlangse immigrante en hul direkte afstammelinge uitsluit.

Onlangse immigrante 
Selfs met die toenemende landverhuising oor die afgelope dekades bly die Deense bevolking steeds meer homogeen as die meeste ander Wes-Europese lande. Soos op 2009 is 526 000 persone (9,5% van die Deense bevolking) óf self immigrante óf afstammeling van onlangse landverhuisers. Die meeste van hulle (54%) is vanuit ander Europese lande afkomstig, terwyl die oorblywende gedeelte hoofsaaklik uit Suidwes-Asië, veral Turkye, na Denemarke verhuis het.

Statistiek sedert 1990

Godsdiens 
 Hoofartikel: Godsdiens in Denemarke.
Die Evangelies-Lutherse Kerk (Den danske folkekirk, oftewel Die Deense Volkskerk) word deur die staat onderhou en is, volgens die statistiek van Januarie 2006, die grootste denominasie waaraan 83% van die Deense bevolking behoort. Godsdiensvryheid word deur die Grondwet sedert 1849 beskerm en talle ander godsdienste word amptelik erken, wat ook vele ander Christelike denominasies, Moslem, Joodse, Boeddhistiese, Hindoe en ander gemeentes insluit, sowel as Ásatrú, ’n herlewing van ’n ou Skandinawiese heidengeloof. Die Departement van Kerksake erken naasteby eenhonderd godsdiensgemeentes wat belasting en wetlike praktyke handhaaf, soos troues. Om geskiedkundige redes word daar ’n formele onderskeid getref tussen “toegestaande” (godkendte) en “erkende” (anerkendte) gemeentes. Laasgenoemde bestaan uit 11 tradisionele denominasies, soos die Rooms-Katolieke kerk, die Hervormde Kerk, die Mosaïese Gemeente, Metodiste en Baptiste, van wie sekeres se voorregte honderde jare terugdateer. Hierdie voorregte sluit in om priesters deur koninklike beslissing aan te stel en om kinders te doop/kersten/doopname te gee wat wetlik van krag is.

Bevolkingsyfers

Bevolking 

Denemarke se bevolking van 1769 tot 2007.

 Bron Statistiek Denemarke, "Folketal efter hovedlandsdele (summariske tal fra folketællinger)"

CIA World Factbook demografiese statistiek 

Die volgende bevolkingspreidingstatistiek kom uit die CIA World Factbook, tensy anders vermeld.

Bevolking:  (2009 beraming)
 5 500 510
 Internasionale vergelykingranglys: 109

Ouderdomstruktuur: (2009 beraming)
 0-14 jaar: 18,1% (manlik 511 882/vroulik 485 782)
 15-64 jaar: 65,8% (manlik 1 817 800/vroulik 1 798 964)
 65 jaar en oor: 16.1% (manlik 387 142/vroulik 498 940)

Mediaanouderdom: (2009 beraming)
 totaal: 40,5 jaar
 manlik: 39,6 jaar
 vroulik: 41,3 jaar

Bevolkingsgroeikoers::
 0,28% (2009 beraming)
 Internasionale vergelykingranglys: 175

Swerfsyfer:
 2,48 migrant(e)/1,000 bevolking (2009 beraming)
 Internasionale vergelykingranglys: 32

Verstedeliking:
 verstedelikte bevolking: 87% van die hele bevolking (2008 beraming)
 verstedelikingskoers: 0,5% jaarlikse veranderingskoers (2005 – 2010 beraming)

Geslagsverhouding: (2009 beraming)
 by geboorte: 1,06 manlik/vroulik
 onder 15 jaar: 1,05 manlik/vroulik
 15 – 64 jaar: 1,01 manlik/vroulik
 65 jaar en oor: 0,78 manlik/vroulik
 totale bevolking: 0,98 manlik/vroulik

Kindersterftesyfer: (2009 beraming)
 totaal: 4,34 sterftes/1 000 geboortes
 Internasionale vergelykingranglys: 203
 manlik: 4,39 sterftes/1 000 geboortes
 vroulik: 4,29 sterftes/1 000 geboortes

Lewensverwagting by geboorte: (2009 beraming)
 totale bevolking: 78,3 jaar
 Internasionale vergelykingsranglys: 45
 manlik: 75,96 jaar
 vroulik: 80,78 jaar

Vrugbaarheidsyfer: (2009 beraming)
 1,74 kinders/vrou
 Internasionale vergelykingsranglys: 166

MIV/vigs – koers onder volwassenes: 
 0,2% (2007 beraming)
 Internasionale vergelykingsranglys: 104
 mense met MIV/vigs: 4 800 (2007 beraming)
 Internasionale vergelykingsranglys: 124
 vigssterftes: minder as 100 (2003 beraming)
 Internasionale vergelykingsranglys: 129

Nasionaliteit:
 selfstandige naamwoord: Deen (enkelvoud); Dene (meervoud)
 byvoeglike naamwoord: Deense

Etniese groepe:
 Skandinawies
 Inuïeties
 Duits
 Faroëes
 Turks
 Irannees
 Somalies

Gelowe:
 Evangelies-Luthers 95%
 Ander Christelik (sluit Protestant en Rooms-Katoliek in) 3%
 Islam 2%

Tale:
 Deens
 Faroëes
 Groenlands (’n Inuïetiese streekstaal)
 Duits (klein minderheidsgroep)

Geletterdheid: (2003 beraming)
 definisie: 15 jaar en ouer kan lees en skryf
 totale bevolking: 99%
 manlik: 99%
 vroulik: 99%

Skoollewensverwagting (primêr tot tersiêre onderwys) (2006)
totale bevolking: 17 jaar
manlik: 16 jaar
vroulik: 17 jaar

Onderwysbegroting
 8,3% van BBP (2005)
 Internasionale vergelykingsranglys: 12

Verwysings

Eksterne skakels 

 Danish Demes Regional DNA Project
 National statistics
 Ministry of Ecclesiastical Affairs - List of recognised denominations (in Danish) 
 Statistic info on recognised denominations (in Danish; Muslim congregations not listed)